मैंने अपनी नौकरी के शुरूआती चार साल उसी बजाज चेतक पर बिताए | नवम्बर 2010 में मैंने अपनी रॉयल एन्फील्ड इलेक्ट्रा 350 सी.सी. बुलेट खरीदी | शुरू में उसपर आस-पास की छोटी-मोटी दूरी तय की | पहली लम्बी यात्रा लखनऊ से मसूरी की, पर कुछ खास उपलब्धि नहीं मिली | बावजूद इसके मैं अपनी बुलेट के साथ हर मनपसंद काम करने में रूचि रखता था | एक बार सब्जी-मंडी सब्जी लेने गया तो सब्जी वाले बड़े ध्यान से मेरी बुलेट देख रहे थे, उनमे से एक बोला, “ अरे ! ई राजा गाड़ी अहै “, सुनकर मुझे बड़ी खुशी हुई | सड़क पर, पेट्रोल पम्प पर और कॉलेज में प्रायः सबकी नज़रें अपनी ओर पाता |